NaiveNeuron/SloPal huggingface dataset:
B. Bugár, podpredseda NR SR: (2003-01-14):
Nech sa páči, máte slovo. K. Džupa, poslanec: Vážený pán predseda, z vystúpenia pána poslanca primára Chovanca by som chcel zdôrazniť alebo zvýrazniť tú pasáž, s ktorou sa stotožňujem a ktorá je, žiaľ, v neprospech súčasného ministra zdravotníctva, že odhalil, čo všetko sa neudialo alebo dialo zle v období 1998 - 2002 a čo jasne, v zdravotníctve podotýkam, a čo jasne prináša špatné, keď nie zlé východiskové posty a situáciu súčasného ministerstva zdravotníctva. Upozorňovali sme na to a pán primár Chovanec mnohé z týchto upozornení aj jasne konkretizoval. Ďakujem.
T. Cabaj, podpredseda NR SR: (2009-10-21):
V rozprave vystúpili všetci poslanci, ktorí boli písomne aj ústne prihlásení, vyhlasujem rozpravu za skončenú. Pán minister, chcete sa k rozprave vyjadriť? Nech sa páči,
Kiššová, Jana, poslankyňa, NR SR (2015-10-01):
Ďakujem pekne. Pán predseda, dajte, prosím, hlasovať o postúpení tohto zákona do druhého čítania.
Kollár, Boris, predseda NR SR (2022-11-11):
S ďalšou faktickou pán poslanec Kočiš.
Vašečka, Richard, poslanec NR SR (2013-11-28):
Ďakujem za slovo. Ďakujem, vážený pán minister, za vašu ochotu aj záujem aj o taký praktický prístup k tejto otázke. Ja by som chcel zdôrazniť, že určite z mojej strany nejde o nejaké negativizovanie tejto učebnice alebo práce toho kolektívu. Ja som ako zástupca občanov len reagoval na námietky, ktoré prišli, ako vy. A viem, že už medzitým sa rozbehli nejaké tie kontakty a rokovania. Chcem len teda zdôrazniť, že je to naozaj dôležitá otázka pri učebniciach na základných školách, špeciálne v prípade šlabikára. Chcem len položiť krátku doplňujúcu otázku, či v rámci tých recenzentov, ktorí posudzujú jednotlivé učebnice, sa nachádzajú napríklad aj detskí psychológovia, ďalej, a akým spôsobom majú možnosť do tohto schvaľovania týchto učebníc, špeciálne pre tých najmenších, napríklad toho šlabikára, vstupovať zástupcovia rodičov. Ďakujem.
Nemec, Richard, poslanec NR SR (2022-10-20):
Pani kolegyňa, ďakujem, ďakujem za taký širší, širší rozsah, rozsah tohto problému, ktorý tu máme. Ja by som sa trošku dotkol naozaj tých športovcov, ktorí, sám som mal ešte s jedným mojím spoluhráčom, keď som hrával so Švédom, kde tie vrecúška neboli také sofistikované a žuval tabak, takže bolo to dosť hrozné. A, samozrejme, chcel by som upozorniť a, samozrejme, je tým, že ste povedali, že je to prvý krok a myslím si, že k tejto regulácii by malo byť pristupované naozaj citlivo a, a mali by sme sa tým zaoberať a ísť ďalej, aby sme to všetko vedeli upravovať, lebo tie technológie tabakových výrobkov idú rýchle dopredu a je to, je to dobrý návrh a myslím si, že pomôže. Ďakujem veľmi pekne.
Blanár, Juraj, podpredseda NR SR (2021-02-04):
Pán poslanec Suja, nech sa páči.
Grendel, Gábor, podpredseda NR SR (2023-05-03):
Ďakujem pekne. Evidujem. Otváram rozpravu, do ktorej som nedostal žiadnu písomnú prihlášku. Dávam ešte možnosť prihlásiť sa do rozpravy ústne. Nie je záujem. Takže pán poslanec Lukáš Kyselica bude jediným poslancom, ktorý vystúpi ústne v rozprave. Končím možnosť prihlásiť sa s ďalšími ústnymi rozpravami. Nech sa páči, pán poslanec.
J. Počiatek, minister financií SR: (2008-06-18):
Ďalšia vec je, že ja tvrdím, že vy ste zanechali bordel vo Veriteľovi. Nehovoril som o tom, že ste zanechali bordel vo všeobecnosti na ministerstve. To som nikdy nepovedal. A ešte jedna vec je. Ja netuším, akú dokumentáciu ku Veriteľovi máte vy. (Reakcie z pléna.) No ale to ja neviem, aká je. Pretože to z toho vôbec nie je jasné. Ale ešte raz hovorím. Ja plne vítam vašu ponuku, ktorú ste tu ústne predniesli, že vy to dáte celé dokopy. Lebo naozaj verím tomu, že vy tie doklady máte aj s tými cédečkami a databázami, ktoré my nemáme. Avšak, keď mi ukážete kde, ja budem len rád. Ďakujem. (Potlesk.)
Adamčík, Eduard, poslanec NR SR (2016-10-19):
Ďakujem, pán predsedajúci. Prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2017-12-05):
Poslanec Pčolinský.
P. Hrušovský, predseda NR SR: (2005-09-22):
(Hlasovanie.) 132 prítomných, 61 za, 5 proti, 50 sa zdržalo, 16 nehlasovalo. Návrh sme neschválili. Poprosím teraz pána poslanca Madeja, ktorý bol prihlásený do rozpravy k prerokúvanému návrhu pani poslankyne Evy Černej na zmenu a doplnenie Trestného zákona, aby v rozprave vystúpil. Nech sa páči, pán poslanec.
Bublavý, Dušan, poslanec NR SR (2014-05-29):
Pán predseda, dajte hlasovať o prvom pozmeňujúcom a doplňujúcom návrhu Miroslava Kadúca, to je počet okrskových volebných komisií. Pán poslanec žiadal hlasovať o bodoch 1 a 3 spoločne a samostatne o bode 2.
Blaha, Ľuboš, poslanec NR SR (2017-04-06):
Samozrejme. Ďakujem pekne. Ja by som nadviazal na tú časť o Borisovi Kollárovi, pretože mňa tiež fascinuje ten dvojaký meter slovenských médií voči opozičným politikom, a Boris Kollár, to je naozaj taký politický šváb, ten prežije úplne všetko. On začal vlastne škandálom, že mal fotku s mafiánmi, ktorí tu vraždili ľudí, a bez problémov, prežil, ide ďalej, šváb. Potom dokonca, že pašoval drogy v tých, tuším v tých uhorkových zaváraninách, proste on prežil, on bol pašerák drog, to je proste, to aj v Kolumbii dokonca odstupujú za to poslanci, ale on tu ďalej sedí a ešte k tomu moralizuje a ešte sa podpisuje pod tak neuveriteľné veci... Ako šváb totálny. A teraz sa ukáže, že je vlastne úchylák (povedané so smiechom), pedofil a si tu, si tu proste zneužíva tu dôveru mladej drogovo závislej dievčiny a on si tu ďalej ako veselo s tým svojím šálikom ako vystrája. To je proste neuveriteľné! Ten Kollár, to je... A teraz si všimnite, že tie médiá toto úplne celé ignorujú. Médiá kašlú na toto, toto keby spravil naozaj ktokoľvek z nás, tak to né, že by tu proste bola revolúcia, to by tu už boli akože plné ulice Matovičových priaznivcov a ja neviem čo všetko. A to isté, to isté máte s Kiskom, ten si tu lieta proste do Popradu, koľko, 30-tisíc mesačne, milión euro zoberie daňových poplatníkom a nič. A ešte ho dneska ľutujú médiá, že musel ísť, chúďatko, autom. (Reakcie z pléna.) A proste... (Ruch v sále.) A Sulík to isté, akože ten sa tu proste, dohaduje generálneho prokurátora s Kočnerom, s Kočnerom, ktorého nazýval Lipšic kriminálno-závadová osoba, o on s ním dohaduje generálneho prokurátora a dneska je tu šéf opozície a veľký frajer. To sú proste neuveriteľné veci. Viete, a potom kto môže brať vážne Denník N a SME, viete, keď to cituje potom niekto z tej opozície, tak my sa tu smejeme, lebo takéto médiá nikto vážne brať nemôže, pokiaľ majú takýto šialený dvojaký meter. Ďakujem. (Potlesk.)
Figeľ, Ján, podpredseda NR SR (2013-06-04):
Ďakujem pekne. Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni podpredsedníčke Erike Jurinovej. Nech sa páči.
B. Bugár, podpredseda NR SR: (2002-06-18):
(Hlasovanie.) Prítomných 122 poslancov, za návrh 8, proti 90 poslancov, zdržalo sa 22, nehlasovali 2. Konštatujem, že body 8 a 11 zo spoločnej správy neboli prijaté. Nech sa páči, môžeme pokračovať. P. Tatár, poslanec: Vážený pán predsedajúci, to boli všetky pozmeňujúce návrhy, mám oprávnenie gestorského výboru, aby sme hlasovali o prechode návrhu zákona do tretieho čítania, ihneď.
Laššáková, Jana, podpredsedníčka NR SR (2012-08-07):
Pani poslankyňa, poprosím vás. Dokončíte, pán poslanec, reakciu? Skončili ste. Ďalej prihlásená písomne do rozpravy je pani poslankyňa Gibalová. Nech sa páči, odovzdávam jej slovo.
Glváč, Martin, minister obrany SR (2013-06-17):
Začnem odzadu. Priesak je, priesak je, ale je to z minulosti. Je to dôsledok personálnych nominácií. Aj toto celé je v dôsledku nekonania za 15 mesiacov ministrovania pána Galka. To, čo som povedal, a to, čo som vám mohol povedať, tie kroky, ktoré sme urobili, sú konzultované s orgánmi činnými v trestnom konaní. Všetko, o čo ma požiadajú, je, to je celé, čo k tomuto môžem povedať. Snažil som sa vám vysvetliť aj dôvody. Súhlasím s kolegom Abrhanom, nie, pardon, s Brockom, ktorý vystupoval a, samozrejme, si uvedomujem, čo môžme a čo nemôžme, čo nemôžme povedať. Toto všetko bolo. Na otázku pána Freša, ktorý hovorí o tej fotografii, dobrá otázka. Dostával som ju niekoľko, ale nepotreboval som k tomu zvolávať tlačovú konferenciu. Otvoril som bezpečnostné previerky obom pánom. Obidvaja páni mali bezpečnostný pohovor, videl som výsledky a poslal som ich na polygraf a obstáli. Stačí vám to? Podotknem inak, že jeden z dvojice je spolužiak z Vysokej školy dopravy a spojov spred, ja neviem, 20 či 25 rokov. A ako povedal aj nejaký bezpečnostný analytik, viem si predstaviť aj lepšiu dovolenku pri tomto aj v lepšej destinácii. Ale nechcem to, nechcem to nejakým spôsobom znevažovať. Aj napriek tomu išli na bezpečnostnú, otvorená bola bezpečnostná previerka, že v predchádzajúcich previerkach a polygrafoch nepotrebovali na ňu ísť. Pretože na toto neexistuje žiadny zákonný dôvod, žiadny paragraf, žiadny odstavec. Je to mediálne ľúbivé. Aj napriek tomu som im otvoril bezpečnostnú previerku a obaja boli na polygrafe s výsledkom negatívnym. Teda že nemajú žiadny vzťah ani k finančným, ani neviem k akým, ani prepojenia s pánom Gansém. Ďakujem veľmi pekne.
Sulík, Richard, predseda NR SR (2010-12-09):
Prosím, hlasujte. (Hlasovanie.) Prítomných 140 poslancov, hlasovalo 127 za, 1 proti, 12 sa zdržali. Prvý návrh bol schválený.
Grendel, Gábor, podpredseda NR SR (2021-05-13):
O slovo teraz požiadal pán navrhovateľ, nech sa páči, pán minister Budaj, máte slovo.
P. Paška, predseda NR SR: (2006-12-12):
(Hlasovanie.) 135 prítomných, 58 za, 53 proti, 24 sa zdržalo. Neschválili sme návrh. A dovoľte povedať, že takýto procedurálny návrh nemal opodstatnenie a ďakujem, že ste ho neprijali. Poprosím vás, bude 5-minútová prestávka a budeme pokračovať v rokovaní. (Prestávka.) (Po prestávke.)
M. Sabolová, poslankyňa: (2007-09-11):
A preto veľmi vás prosím, páni kolegovia, ktorí sa venujete tejto téme pôdohospodárstvu, úpravám, aby sme aj my, poslanci z vládnej nielen koalície, ale aj opozície, veľmi pozorne vo výboroch načúvali, lebo určite tento návrh zákona, je to vládny návrh, pôjde do druhého čítania, lebo sa obávam, že budú to veci, ktoré sa spustia, budú nenávratne opraviteľné. A ja sa obávam, že, aj z mojich niektorých konkrétnych prípadov z poslaneckej kancelárie, budeme veľmi ťažko vysvetľovať ľuďom, prečo prišli o možnosť ako vlastníci pozemkov byť účastníkmi konania. Ako vlastníci pozemkov nebudú môcť dostať náhrady, pretože obmedzujeme isté práva. Preto vás veľmi pekne chcem poprosiť, pozor, je to vážna novela, novelizuje, tak ako hovoril kolega, niekoľko ďalších zákonov. A obávam sa, že popri druhom čítaní to bude ešte horšie. Hovorím, ja som laik v tejto oblasti, ale priznám sa, že sa obávam toho, že tu vstúpi „socializmus“ opäť do pozemkových úprav. Ďakujem pekne. A Kresťanskodemokratické hnutie nepodporí tento vládny návrh zákona.
Jasaň, Viliam, poslanec NR SR (2015-11-24):
Ďakujem pekne, pán predseda. Kolegyne, kolegovia, v rozprave vystúpil jeden poslanec pán poslanec Hlina, nebol podaný žiadny návrh. Pán predseda, dajte preto hlasovať o návrhoch zo spoločnej správy 1 až 5 spoločne so stanoviskom gestorského výboru schváliť ich.
Hrnčiar, Andrej, podpredseda NR SR (2018-11-30):
Poslanec Gröhling.
Hrnčiar, Andrej, podpredseda NR SR (2019-05-10):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy a prerušujem rokovanie o tomto bode. (Reakcia z pléna.) V rozprave? 
V rozprave či záverečné slovo? Takže nech sa páči, záverečné slovo.
Hlina, Alojz, poslanec NR SR (2015-05-20):
Ďakujem pekne. Určitý moment som sa stratil, potom som sa znova napojil, ale teraz už neviem, či to bolo včera alebo predvčerom, keď ste to hovorili, ale nie, naozaj, vaše príspevky sú dobré, len niekedy sa musí človek mentálne nastaviť, že to bude dlho. Ak ste hovorili v určitej časti, myslím, že v strede ste hovorili o tých Sobotných dialógoch, o tom, že tí ľudia tomu veria, proste, keď sa to tak jednoducho povie. Naozaj treba povedať aj to, že, ako to povedať, niekedy majú ľudia pocit, že tie eurofondy, to sú nejaké peniaze z Bruselu, že to sú proste, že keď dobre vypíšeme nejaký formulár, tak prídu, keď ho zle vypíšeme, tak neprídu. Prísne vzaté, naozaj by sme mali ľuďom korektne povedať, že to tak nie je. Prvé programovacie obdobie jedna k jednej, druhé programovacie obdobie, ak to všetko pôjde tak, ako má, tak sme jedna tri plus? A potom to ďalšie už je jedna alebo mínus dokonca. Čiže v zásade zjednodušene chcem povedať, že to sú naše peniaze, len idú cez Brusel, nie ako sa hovorilo, že cez Košice, teraz idú cez Brusel a mali by sme si ich vážiť, tie peniaze a mali by sme ich vážiť, preto naozaj ten prach citlivosti, že my sa mentálne nastavujeme, že hocijakú hlúposť, lebo však to sú peniaze z Bruselu. Vôbec to nie je pravda, však Slovenská republika nevyberá už clo z krajín Európskej únie, preto my už budeme dovážať rožky. Naozaj, pán minister, však to je podľa mňa, to neučili na ekonómii, učilo sa, že sa bude dovážať z krajiny do krajiny rožky, že pečivo? Viete, že naozaj my sme o tieto príjmy vstupom do Únie prišli, čiže tie nám vypadli. Naozaj, ľuďom by bolo korektné povedať, že sú to naše peniaze, len idú cez Brusel, preto je mimoriadne dôležité sa k nim správať zodpovedne. Čo treba, tú žiadosť poriadne vyplniť, proste účel by mal byť primeraný, nacenenie by malo byť, všetko by malo byť primerané. To ma mrzí, že to tým ľuďom nepovieme korektne, že... (Prerušenie vystúpenia časomerom.)
Madej, Róbert, poslanec NR SR (2014-09-10):
Ďakujem pekne. Rád by som oznámil, že rokovanie ústavnoprávneho výboru k vládnemu návrhu zákona o poskytovaní vianočného príspevku sa uskutoční dnes o 12.00 hod. v rokovacej miestnosti ústavnoprávneho výboru.
Kaník, Ľudovít, poslanec NR SR (2013-07-02):
Ja s potešením počúvam tie výzvy k tomu, aby sme sa pozerali na tento zákon nie cez stranícku optiku. Žiaľbohu, takýchto zákonov tu už bolo viacej, nie s touto témou, ale takých, ktoré riešili naozaj reálne každodenné problémy ľudí a ktorých jednoduché schválenie by znamenalo významné zlepšenie kvality života pre všetkých, ktorí žijú na Slovensku. Ani raz sa, žiaľbohu, nestalo, že by napriek výzvam sme prelomili ten stranícky, tú stranícku mašinériu a presvedčili našich kolegov z vládnej strany, aby sa na to nedívali cez stranícke okuliare. Zostáva mi dúfať len že tentokrát tak do prázdnin, do leta budeme môcť zakončovať s takou lepšou správou. Ešte tu máme jeden zákon, ktorý je takisto veľmi dobrý, veľmi potrebný, pomôže konkrétnej skupine, ktorá nespravodlivo je dotknutá, no tak som zvedavý aj pri tom druhom zákone, ako sa zachová vládny SMER.
Ľ. Jahnátek, minister hospodárstva SR: (2009-02-12):
Pomerne dlhá legisvakančná doba od schválenia zákona v Národnej rade po jeho účinnosť bola stanovená z dôvodu, aby zákon nevytvoril neprimeranú záťaž na podnikateľské subjekty z dôvodu prispôsobenia už uzatvorených dodávateľsko-odberateľských zmlúv na rok 2008 a aby zmluvné strany mali dostatočný časový priestor na uzatvorenie zmluvných vzťahov, rešpektujúcich predmetný zákon. Napriek dobre mienenému časovému priestoru rešpektovanie platného zákona, najmä zo strany odberateľov, boli identifikované také problémy pri uzatváraní zmluvných vzťahov medzi dodávateľmi a odberateľmi ako: - podmieňovanie uzatvárania zmlúv zo strany odberateľov tým, že dodávateľ vyhlási, že nie je ekonomicky závislý od odberateľa, - vymáhanie poplatkov na reklamné a letákové akcie, vrátane poplatkov za tlač a distribúciu týchto tlačovín cez tretiu osobu v snahe obísť ustanovenie § 2 písm. e) zákona, - uzatváranie dodávateľsko-odberateľských zmlúv cez sprostredkovateľské firmy s cieľom vyhnúť sa aplikácii ustanovení zákona o zmluvných vzťahoch a nakoniec, - vyhnutie sa priamym sankčným postihom za porušenie zákona, resp. obchádzanie platného zákona. Návrh novely zákona reaguje v legislatívnej podobne na zistené poznatky a zamedzuje ich aplikovaniu hlavne úpravou uskutočňovania obchodných aktivít cez tretie osoby, aby prostredníctvom nich nedochádzalo k obchádzaniu zákona, ďalej zákazom vyberania peňažného plnenia za služby, ktoré neboli poskytnuté, možnosťou zvýšenia pokuty za marenie kontroly a prechodným ustanovením, ktoré obsahuje povinnosť zosúladenia zmlúv s platným zákonom. Návrh zákona je v súlade s Ústavou Slovenskej republiky, inými zákonmi a medzinárodnými zmluvami, ktorými je Slovenská republika viazaná. Vážený pán predsedajúci, panie poslankyne, páni poslanci, dovoľujem si požiadať o podporu predloženého zákona. Ďakujem.
R. Madej, poslanec: (2004-05-11):
Vážené dámy a páni, dovolím si využiť priestor pre vlastnú úvahu spravodajcu a dovolil by som si povedať len, že všetko začína a končí pri vyšetrovacích výboroch. Bola dohoda urobená na ústavnoprávnom výbore pri novelizácií Ústavy Slovenskej republiky a vzhľadom na to, že táto dohoda nebola rešpektovaná, neprešla vtedy novela ústavy. Toto riešenie, do istej miery sčasti nesystémové, na druhej strane nie je veľmi tiež dobré v skrátenom konaní ústavu novelizovať takýmto spôsobom. Jedno však pravdepodobne určite budeme musieť vybrať, takže s veľmi veľkou výhradou sa podporili obidve riešenia s tým, že ústavnoprávny výbor pravdepodobne bude musieť rozhodnúť o tom, ktorý variant je lepší. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 715 z 30. apríla 2004 podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokoval Ústavnoprávny výbor Národnej rady Slovenskej republiky a Zahraničný výbor Národnej rady Slovenskej republiky. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 14. mája 2004 a v gestorskom výbore aby bol predmetný vládny návrh zákona prerokovaný do 18. mája 2004. Pán predsedajúci, skončil som, prosím, otvorte rozpravu.
Košútová, Magda, poslankyňa NR SR (2013-05-21):
Ďakujem pekne. Ako ďalší podal pozmeňujúci návrh pán poslanec Gaži. Ide o doplnenie článku II bodmi 2, 3, 4, 5. Pán predseda, dajte, prosím, o týchto návrhoch hlasovať spoločne.
S. Janiš, poslanec: (2005-12-13):
Pán kolega Madej tu niečo rozprával, ale vehementne, myslím, má trošku problémy, o metódach verejného obstarávania, lebo ten zákon je stavaný tak, že pozná metódy verejného obstarávania, definuje obstarávateľa, verejného obstarávateľa a definuje čiastky, z ktorých ako sa jednotlivé metódy obstarávania používajú. Takže vyňať jedno, že obec nemusí obstarávať, to nie, nemáte pravdu, pán kolega. Treba si dobre naštudovať zákon, a nie nejaké populistické reči tu viesť. Čo sa týka rokovacieho konania bez zverejnenia, sprísnili sa pravidlá už aj v tom slova zmysle, že sa to musí oznámiť dopredu, aj v tom slova zmysle, že úrad môže zasiahnuť svojou kontrolou do tých 14 dní vopred, čo nebolo, čo vy ste v tom pôvodnom návrhu nejaké 2 alebo 3 mesiace nemali. V tomto smere ja neviem konkrétne, čo chcete, keď sme to urobili tak, ako ste to vy chceli, a ešte to je prísnejšie, ako ste to vy chceli nejaké tri mesiace dozadu. Takže treba trošku ten zákon ponímať ako celok. Je veľmi zložitý, to máte pravdu. Ja by som si ho vedel predstaviť aj jednoduchšie, ale, bohužiaľ, takýto je predložený a tie osoby, ktoré sú oprávnené na obstarávanie, sa budú musieť s tým vysporiadať, ale nebude to pre nich až niečo také veľké. Pre tých, ktorí sa to budú učiť od začiatku, to bude trošku komplikovanejšie.
Figeľ, Ján, podpredseda NR SR (2013-10-29):
Môžete aj z miesta, nech sa páči, to je už len faktická na faktickú, teda reakcia na faktickú. Nech sa páči. Zapnite pána ministra!
M. Číž, podpredseda NR SR: (2009-10-29):
(Hlasovanie.) Prítomných 133 poslancov, za 130 poslancov, zdržal sa 1 poslanec, 2 nehlasovali. Konštatujem, že Národná rada vyslovila s uvedenou zmluvou súhlas. Teraz prosím spoločného spravodajcu z výboru pre hospodársku politiku pána poslanca Pavla Prokopoviča, aby uviedol hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Aktmi Svetovej poštovej únie – Ôsmy dodatkový protokol k Ústave Svetovej poštovej únie, Prvý dodatkový protokol ku Generálnemu poriadku Svetovej poštovej únie, Svetový poštový dohovor, Dohoda o poštových platobných službách, prijatými na 24. kongrese Svetovej poštovej únie (Ženeva 23. 7. – 12. 8. 2008) , tlač 1219. Máte slovo, pán poslanec.
P. Paška, predseda NR SR: (2009-09-16):
(Hlasovanie.) 137 prítomných, 4 za, 66 proti, 67 sa zdržalo. Tieto body sme neschválili.
Blanár, Juraj, podpredseda NR SR (2023-05-24):
Teraz pán predseda navrhnutého gestorského ústavnoprávneho výboru Milan Vetrák ako spravodajca prednesie spravodajskú informáciu k tomuto návrhu zákona, nech sa páči.
Sárközy, Irén, poslankyňa NR SR (2017-10-12):
Ďakujem pekne, pán predsedajúci. Pán predsedajúci, v rozprave vystúpil jeden poslanec, pán poslanec Jurzyca, pričom boli podané dva pozmeňujúce návrhy. Pán predsedajúci, keďže pozmeňujúce návrhy boli podané v rámci rozpravy, dajte, prosím, hlasovať najprv o skrátení lehoty.
Kolesík, Andrej, poslanec NR SR (2010-12-08):
Ďakujem, pán predsedajúci. Pán kolega Madej, ďakujem ti veľmi pekne za vecné vystúpenie, ktoré naozaj bolo plné vecných informácií tak ako to, ako to v našom súdnictve naozaj, naozaj je a ako to funguje a najmä, aké riziká prináša, prináša táto novela. Prekážajú mi tu dve veci. Väčšina tých súdnych alebo justičných čakateľov sú mladí, vzdelaní, šikovní ľudia, ktorí museli dokázať, že niečo vedia. Do týchto ľudí bol investovaný veľký čas a obrovské prostriedky. Vy ich proste jednou novelou všetkých zmetiete. Mne to vážne pripomína, vážne mi to pripomína politické čistky á la päťdesiate roky, ktoré vy, páni poslanci z koalície, sa snažíte aplikovať v terajšom čase. Naozaj to sú päťdesiate roky, pán Poliačik. Darmo sa rozčuľujete. To sú päťdesiate roky, čo vy idete robiť, čo vy idete robiť so súdnictvom. (Prerušenie vystúpenia predsedajúcim.)
Danko, Andrej, predseda NR SR (2018-06-15):
Pán poslanec Budaj. Pán poslanec Budaj, nech sa páči.
Šeliga, Juraj, podpredseda NR SR (2021-01-29):
Ďakujem pekne, pán poslanec. Na vaše vystúpenie chce reagovať deväť kolegov a kolegýň. Pán poslanec Suja, nech sa páči.
Pčolinský, Peter, podpredseda NR SR (2023-05-03):
Pán poslanec s reakciou na faktické. Pán poslanec Kuffa, nech sa páči.
Jurinová, Erika, podpredsedníčka NR SR (2012-10-30):
Ďakujem pekne pánovi poslancovi. Do rozpravy je prihlásený pán poslanec Škripek, ktorý tu nie je, stráca poradie. Pán poslanec Poliačik už raz stratil poradie, nie je tu, nebude mať možnosť vystúpiť. A opäť pán poslanec Škripek, ktorý tu nie je. Takže tým pádom sme vyčerpali rozpravu k tomuto bodu programu, k týmto dvom bodom programu a vyhlasujem všeobecnú rozpravu za skončenú. Chce zaujať stanovisko niektorý z predkladateľov? Pán poslanec Huba.
Hrušovský, Pavol, podpredseda NR SR (2010-10-20):
Panie poslankyne, páni poslanci, vyhlasujem prestávku až do skončenia výsledkov hlasovania. (Prestávka.) (Po prestávke.)
Blanár, Juraj, podpredseda NR SR (2021-05-10):
Posledná s faktickou poznámkou pred obedňajšou prestávkou pani poslankyňa Jana Vaľová. Nech sa páči, pani poslankyňa.
Krajčí, Marek, poslanec NR SR (2021-09-21):
Hlasovanie, o tomto návrhu by sme hlasovali zajtra o 17.00 hod.
Hrušovský, Pavol, podpredseda NR SR (2010-12-08):
Hlasujeme, páni poslanci. (Hlasovanie.) 139 prítomných, 137 za návrh, 1 proti, 1 sa zdržal. Schválili sme návrh. Prosím, ďalší návrh.
Grendel, Gábor, podpredseda NR SR (2022-10-05):
Do rozpravy sa teraz hlási pán podpredseda Národnej rady Juraj Blanár.
Laurenčík, Milan, podpredseda NR SR (2021-10-06):
Prosím, aby ste to dali do záznamu. Vyhlasujem... Pán poslanec Marian Kotleba, procedurálny návrh, nech sa páči.
Grendel, Gábor, podpredseda NR SR (2020-06-10):
Deväť faktických poznámok. Končím možnosť prihlásiť sa s faktickými poznámkami. Ako prvá – pani poslankyňa Pleštinská.
P. Paška, poslanec: (2005-03-15):
Našťastie nežijeme v období Francúzskej revolúcie, sme súčasťou civilizovaného európskeho priestoru, priestoru, ktorý veľmi jasne explicitne formuluje všetky svoje citlivé témy, využíva na to inštitúty, za ktoré bojoval desiatky rokov. Pred chvíľou sme tu viedli taký drobný zápas o tom, ako bude fungovať európsky výbor, aby sme precizovali, akým spôsobom budeme zaujímať stanoviská v Európe, ktorej súčasťou sme sa stali, aj k takýmto problémom, preto ma udivuje váš spôsob formulácie a strašenia občana právnou normou, ktorá ide len k podstate veci, s ktorou sa už civilizovaná Európa vyrovnala, ako keby ste poslali občanom odkaz, že neveríte v právny systém, že neveríte vo vymožiteľnosť práva, že neveríte v občianske inštitúty kontroly, všetko to, čo dnes je Európe vlastné a dúfam, že aj Slovensku. Preto chcem týmto spôsobom požiadať občanov, aby skutočne verili, že náš jediný záujem je vyrovnať sa tak trošku s minulosťou, ktorej sme všetci súčasťou, ale aby sme do tej budúcnosti, o ktorej tak radi hovoríme, dali to pozitívne, o čo sa snažíme občanov presvedčiť.         Ďakujem pekne. (Potlesk.)
P. Prokopovič, minister dopravy, pôšt a telekomunikácií SR: (2004-10-21):
Ale dovoľte mi, aby som sa držal trošku faktov a odpovedal na otázku tak, ako ste mi ju položili. Vládny návrh zákona o autoškolách upraví problematiku autoškôl bez toho, aby zasahoval do súčasného rozdelenia kompetencií v oblasti výcviku žiadateľov o vodičské oprávnenie a doškoľovacích kurzov vodičov medzi ministerstvom dopravy a ministerstvom vnútra a zároveň bude korešpondovať s európskymi pravidlami, predovšetkým prispôsobí výcvik vodičov a obsah vodičských testov požiadavkám uvedeným v smernici Rady, a to je povinnosť, podotýkam, smernici Rady č. 91/439 EHS o vodičských preukazoch v znení neskorších úprav, ale zároveň aj transformuje Slovenskú komoru výcvikových zariadení autoškôl na občianske združenie v súlade s uznesením vlády č. 830 z 3. septembra 2003 a uznesením vlády Slovenskej republiky č. 9 zo 14. januára 2004. Cieľom navrhovaného zákona je reagovať na viaceré nedostatky zistené v praxi a na nejasnosti a nedostatky platnej úpravy. Základným poznatkom z praxe je, že od liberalizácie požiadaviek na získanie vodičského oprávnenia sa citeľne znížila úroveň vedomostí a praktických zručností absolventov vodičského výcviku, kvalita výcviku trpela a následne krívala i otázka bezpečnosti cestnej premávky a tento stav je veľmi, veľmi žiaduce zmeniť. Z uvedeného je zrejmé, že návrh zákona o autoškolách a o zmene a doplnení niektorých zákonov nebol pripravený z dôvodov, ktoré vy uvádzate vo svojej otázke. Podotýkam, že návrh zákona bol prerokovaný v medzirezortnom pripomienkovom konaní a vyjadril sa k nemu aj Protimonopolný úrad. Ním vznesené zásadné pripomienky boli prerokované predpísaným spôsobom. V rámci rozporového konania sme vyhoveli aj niektorým pripomienkam uvedeného úradu a k niektorým jeho pripomienkam bol podaný odborný výklad, s ktorým sa zástupcovia Protimonopolného úradu stotožnili. Takže konštatujem, že vládny návrh zákona je plne v súlade aj so stanoviskom Protimonopolného úradu. Ďalej mi dovoľte uviesť, že legislatívna roztrúsenosť upravujúca pôsobnosť autoškôl, ktorá umožnila lavírovanie a obchádzanie ustanovení, skutočne musí byť minulosťou. Vládny návrh zákona má komplexný pohľad na riešenú problematiku, zavádza poriadok a prehľad, ustanovuje podmienky na kvalitný výcvik žiadateľov o získanie vodičského oprávnenia a tiež je moderným a perspektívnym zákonom korešpondujúcim s európskymi trendmi, ktoré momentálne bežia. Na záver vyslovujem presvedčenie, že aj tí, ktorí rešpektovali zákon doteraz, nebudú mať problémy ani po nadobudnutí účinnosti nového zákona o autoškolách a o zmene a doplnení niektorých zákonov. Ďakujem pekne, pán predseda.
Ľ. Jahnátek, minister hospodárstva SR: (2006-09-05):
Dohovor je súčasťou indikatívneho zoznamu medzinárodných zmlúv vypracovaného Generálnym direktoriátom Európskej komisie pre rozšírenie. Podpisom aktu o podmienkach prístupu, čl. 6 ods. 2 a čl. 2, sa Slovenská republika zaviazala stať sa zmluvnou stranou dohovoru. Okrem Malty je Slovenská republika jediným štátom Európskej únie, ktorá doteraz k dohovoru nepristúpila aj napriek tomu, že má vytvorené všetky zákonné predpoklady k jeho prístupu, a to prijatím základného zákona č. 163/2001 Z. z. o chemických látkach a chemických prípravkoch, zákona č. 193/2005 Z. z. o rastlinnolekárskej starostlivosti, zákona Národnej rady Slovenskej republiky č. 17/1992 Zb. o životnom prostredí v znení neskorších predpisov a ďalších nadväzujúcich zákonov. Vážený pán predsedajúci, vážené pani a páni poslanci, žiadam vás o vyslovenie súhlasu s pristúpením Slovenskej republiky k Rotterdamskému dohovoru ako vhodnému nástroju na obmedzenie používania nebezpečných chemických látok v globálnom meradle. Ďakujem za pozornosť.
Hrušovský, Pavol, podpredseda NR SR (2010-12-08):
Hlasujeme, páni poslanci, o návrhu prerokovať zákon v treťom čítaní . (Hlasovanie.) 134 prítomných, 76 za návrh, 4 proti, 53 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona. Pýtam sa, či sa chce niekto prihlásiť do rozpravy. Nie? Vyhlasujem rozpravu za skončenú. Pristúpime k hlasovaniu o návrhu zákona ako celku so schválenými pozmeňovacími návrhmi s odporúčaním gestorského výboru, pán spravodajca...
Kotleba, Marian, poslanec NR SR (2016-10-27):
Pán poslanec Dostál, ja som vás počúval a nechápem jednej veci vo vašom príhovore. Viackrát ste spomenuli zvyšovanie transparentnosti a preto nerozumiem, prečo máte problém s tým, že povinným označením mimovládnej organizácie, ktorá teda získava príspevky zo zahraničia, ako nálepkou „Pozor, zahraničný agent!“, sa tá transparentnosť zdvihne. Prečo s tým máte problém? Na jednej strane sám tvrdíte, že teda je dobré, keď sa dvíha transparentnosť a na druhej strane, ak je tu nejaký praktický nástroj, tak to považujete za problém. Druhá otázka k vášmu vystúpeniu z mojej strany je tá, že obhajujete lobing ako nekorupčnú aktivitu, ale v tej súvislosti sa vás chcem spýtať, že ak je lobing podľa vás nekorupčná aktivita, aké sú nástroje lobingu, ktoré majú byť tiež nekorupčné, pretože ja si neviem dosť dobre predstaviť, že príde niekto lobovať u niekoho, napríklad u poslancov za niečo, čomu neveria, čo nechcú a nepoužije pritom korupčné nástroje. Takže toto naozaj v dobrom taká pripomienka, ak by sa k tomu vyjadrili, uvítal by so to. Ďakujem pekne.
Glváč, Martin, podpredseda NR SR (2016-09-21):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Okrem navrhovateľa nikto. Uzatváram možnosť prihlásiť sa do rozpravy. Nech sa páči, pán navrhovateľ.
Danko, Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Prítomných 145 poslancov, za 128 poslancov, proti 2, zdržali sa 15. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Prerušujem rokovanie schôdze do 17.30. Ospravedlňujem sa, ešte pán poslanec Klus. Ak vás poprosím, ešte zapnite pána poslanca Klusa.
Suja, Miroslav, poslanec NR SR (2021-05-13):
Pán poslanec Čepček, ako ste veľmi správne podotkol, tieto informácie vedela ministerka spravodlivosti Kolíková už dávno a aj výhrady voči väzbe, kolúznej väzbe a podmienkam. Keby sme to takto brali, tak jednoznačne a podľa logiky pána Alina Baránika, tak pani Kolíková už mala dávno sedieť v base a nie na ministerstve. Keby sa táto téma bola otvorila skôr, vážení kolegovia, kolegyne, generál Lučanský, nevinný človek, lebo nikto ho neodsúdil, nevinný človek generál Lučanský mohol žiť. Ale jeho krv je na koho rukách? Áno, správne ste si odpovedali. Na rukách ministerky Kolíkovej.
Kollár, Boris, poslanec NR SR (2017-09-08):
Ďakujem. Ďakujem za vtipnú rozpravu, ale ktorá jasne ukazuje pravdivé zrkadlo jedinej alternatíve. No ťažko sa dohodne premiér Fico s povaľačmi, psychopatmi, mafiánmi, fašistami, tých sme zabudli, a 150 Lipšicmi.
P. Hrušovský, podpredseda NR SR: (2002-04-05):
E. Rusnáková, poslankyňa: Ďakujem pekne. Ja by som sa chcela spýtať pána poslanca Halmeša, kde má tridsať podpisov, to je po prvé, po druhé, znovu chcem zopakovať ten argument, ktorý prevážil v našom výbore pre vzdelanie, vedu, že, jednoducho, vysoké školy by sa nemali pomenúvať po politikoch, a už vôbec nie po politikoch súčasných dejín. Vysoké školy sa obvykle pomenúvajú po pedagógoch, vedcoch a umelcoch. Ja prosím parlament, aby zvážil, napriek tomu, že kolega predkladá tento návrh... (Hlasy a šum v sále.)
Kočiš, Eduard, poslanec NR SR (2022-02-22):
Ďakujem pekne za slovo, pán predseda. Kolega Mazurek vo svojej rozprave iba poukázal na tie obludné zvrátenosti, ktoré sa dejú na Národnej kriminálnej agentúre, ktoré, ktorú špičky vlády, špičky na Generálnej prokuratúre, špičky na špeciálnej prokuratúre v tichosti trpia. Jednoducho toto, čo sa deje, z toho, čo sú obvinení títo elitní vyšetrovatelia, najmä vyšetrovateľ Čurilla, vyšetrovateľ Ďurka, akým spôsobom sa vyhrážali vyšetrovateľke na inšpekcii pani Santusovej. A ak niektorý príčetný poslanec alebo kolegyňa poslankyňa z radov vládnych poslancov ešte po týchto obvineniach po prečítaní niekoľkých hodín týchto spisových materiálov ešte bude mať pochybnosti, že tieto sú nejakým spôsobom vyfabulované, vykonštruované alebo nedajbože účelovo prepísané alebo zapísané, tak potom naozaj pochybujem o ich mentálnom stave a to, či naozaj žijú v nejakom reálnom svete. To, že táto debata o odvolávaní ministra Mikulca sa zvrháva do úplných absurdít, to je len výsledkom toho, že také, takýto geneticky úžasní, modifikovaní poslanci Národnej rady, akí sú začlenení v klube SaS, menovite kolega Žiak, a v klube OĽANO jeho výsosť Jozef Pročko, úplne degradovali túto debatu nielen svojou prítomnosťou, nielen svojím vystupovaním, nielen svojím primitívnym ozaj spôsobom, ale vrcholom je aj to, že minister Mikulec jednu jedinú minútu počas dnešného rokovacieho dňa od deviatej hodiny rannej nesedel v pléne Národnej rady Slovenskej republiky, nemal záujem si nič vypočuť. A jediným argumentom a jedinou obhajobou predsedajúceho Laurenčíka bolo to, a to zopakujem, minister Mikulec nemá povinnosť tu sedieť.
L. Nagy, poslanec: (2009-06-25):
Pán kolega Senko hovoril o tom, že tento zákon hovorí len o používaní štátneho jazyka a nedotýka sa používania regionálnych jazykov alebo jazykov národnostných menšín. Prečo potom tento návrh zákona okliešťuje práva používania iných jazykov na Slovensku ako slovenského štátneho jazyka? Pánovi poslancovi Podmanickému ďakujem za otázku. Pôjdeme si to namodelovať spolu, stačí, keď vyjdeme niekde do okruhu 30 kilometrov od Bratislavy. To nebude model, ale bude to skutočnosť. Ďakujem za podporu pánovi poslancovi Abrhanovi, čo sa týka sankcií, absolútne súhlasím s tým. Že tento zákon netrestá? Tak tu je odpoveď, trestá, samozrejme, že trestá a nie hocijako. A potvrdila to aj napokon pani kolegyňa Nachtmannová, ktorá hovorila pred chvíľou, čo to je za zákon, čo nechce trestať? Chvalabohu, tento bude trestať. No, ďakujem pekne, odhalili ste podstatu tohto zákona.
Sulík, Richard, predseda NR SR (2011-09-14):
Ďakujem. S faktickými poznámkami sa prihlásili dvaja poslanci. Uzatváram možnosť sa prihlásiť. Pani poslankyňa Laššáková.
Vitteková, Anna, poslankyňa NR SR (2014-10-16):
Pani predsedajúca, vážené panie poslankyne, páni poslanci, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Zo znenia návrhu zákona je zrejmý aj účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, otvorte všeobecnú rozpravu.
Matovič, Igor, poslanec NR SR (2012-05-04):
Pán poslanec Beblavý. Povedal si, že vláda sa v programovom vyhlásení vlády zaväzuje podporovať internátne školy. Našťastie sa mýliš, lebo doslova je tam napísané, už to poslanec Pollák predo mnou hovoril, že vláda opätovne posúdi možnosť zriadenia internátnych škôl na dobrovoľnej báze. A myslím si, že toto je dosť značný rozdiel. Čiže našťastie vláda nezaväzuje sa už rovno podporovať internátne školy, ale píše úmysel, že chce posúdiť príp. ich vznik alebo teda zriadenie. Potom si povedal, že v pohode, urobme internátne školy, ale kde na to vezmeme peniaze. Ja by som od teba očakával viac, že povieš, nerobme v žiadnom prípade internátne školy a že ten dôvod nebudú peniaze, ale to, čo internátne školy prinášajú. Jednoducho internátne školy nie sú riešenie na to, vytrhnúť dieťa z jeho prirodzeného prostredia v naivnej viere, že ho prerobíme, v podstate už vychované dieťa, 5-, 6-, 7-, 10-, 12-ročné. Tak ho neprerobíme, iba ho vytrhneme stade a spravíme z neho stratenú generáciu, strateného človeka, ktorý nebude akceptovaný ani v tej majoritnej spoločnosti, ani v tej pôvodnej svojej osade. Dosiahneme iba tým to, že chatrče sa uvoľnia a bude viacej miesta, možno bude viacej detí. Ale je to naivná viera, že nejaké internátne školy niečo zmenia. Systém, o ktorom sme hovorili aj na tlačovke, systém celodenného vzdelávania detí a využiť priestory existujúcich základných škôl, kde tie deti podržíme ešte nejaké 3 či 4 hodiny po vyučovaní a kde možno zamestnáme cez aktivačné práce druhé mamičky z dediny, ktoré by pomáhali týmto deťom si robiť domáce úlohy a byť s nimi niekde na krúžkoch a robiť s nimi voľnočasové aktivity, je omnoho lepší, lacnejší, ale hlavne teda lepší a ľudskejší prístup.
Ďuriš Nicholsonová, Lucia, podpredsedníčka NR SR (2018-05-23):
Teraz v rozprave vystúpi pani poslankyňa Verešová, nech sa páči.
Ďuriš Nicholsonová, Lucia, podpredsedníčka NR SR (2018-02-06):
Pani poslankyňa Kuciaňová.
Jurinová, Erika, podpredsedníčka NR SR (2013-02-14):
Pán poslanec Gál.
Marcinková, Vladimíra, poslankyňa NR SR (2021-05-12):
Dobrý večer, pán predsedajúci. Veľmi pekne ďakujem za slovo. Vážené kolegyne, vážení kolegovia, v druhom čítaní sa opäť dostávame k zákonu, ktorý má dorovnať materskú pre vojačky, policajtky a ďalšie ženy v rámci ozbrojených síl, kde tá materská podľa vymeriavacieho základu je nižšia ako u civilných povolaní, a to konkrétne podľa vymeriavacieho základu 5 %, ale de facto v číslach je to 100 eur a viac, preto sa snažíme touto novelou zákona túto nerovnosť odstrániť. Viac by som povedala v rozprave, do ktorej sa hlásim ako prvá, pán predsedajúci.
P. Hrušovský, podpredseda NR SR: (2002-05-21):
(Hlasovanie.) 110 prítomných, 58 za, 23 proti, 27 sa zdržalo, 2 nehlasovali. Návrh sme neschválili. J. Langoš, poslanec: Pán predsedajúci, ospravedlňujem sa vám aj snemovni, vynechal som návrh hlasovať o šiestej pripomienke v poradí prezidenta Slovenskej republiky, prosím, nechajte hlasovať o šiestej pripomienke.
Grendel, Gábor, podpredseda NR SR (2021-10-20):
Evidujem, pani poslankyňa, ďakujem pekne. Otváram rozpravu, do ktorej som nedostal žiadnu písomnú prihlášku. Dávam teraz možnosť prihlásiť sa do rozpravy ústne, nech sa páči. Takže končím možnosť prihlásiť sa ústne do rozpravy. Ako prvá vystúpi v rozprave pani spravodajkyňa, nech sa páči, pani poslankyňa, máte slovo.
Danko, Andrej, predseda NR SR (2016-09-23):
Ďakujem. Avizoval som trojminútovú prestávku. Poprosím vás o strpenie. Vyhlasujem ju. O 11.35 hod. pokračujeme. (Prestávka.) (Po prestávke.)
Laurenčík, Milan, podpredseda NR SR (2020-12-09):
Pán poslanec Susko, chcete reagovať na faktickú poznámku? Nech sa páči.
Bugár, Béla, podpredseda NR SR (2011-05-24):
Pán poslanec Fecko.
Marosz, Ján, poslanec NR SR (2019-09-10):
Ďakujem pekne. Žiadam Národnú radu Slovenskej republiky zaviazať ministra dopravy pána Árpáda Érseka informovať poslancov Národnej rady o termíne odstránenia azbestu a iného nebezpečného odpadu spod telesa obchvatu D4 v Bra..., v okolí Bratislavy, keďže do dnešného dňa sa tak nestalo. Súčasne žiadame informáciu zo štátneho stavebného dohľadu ohľadom kvality a bezpečnosti realizácie obchvatu D4. Ďakujem pekne
Ďuriš Nicholsonová, Lucia, podpredsedníčka NR SR (2018-05-11):
Ďakujem pekne. Otváram všeobecnú rozpravu, registrujem, že sa hlásite ako prvý. Písomne prihlásený je ešte pán poslanec Eduard Heger. Ale, samozrejme, vy máte prednosť, nech sa páči.
Pellegrini, Peter, predseda NR SR (2023-12-20):
Prosím, prezentujme sa a hlasujme. (Hlasovanie.) Prítomných 140 poslancov, za 62, proti 77, nehlasoval 1. Konštatujem, že ani tento návrh sme neschválili.
P. Paška, predseda NR SR: (2009-04-29):
(Hlasovanie.) 121 prítomných, 118 bolo za, 2 sa zdržali, 1 nehlasoval. Tieto návrhy z informácie sme schválili.
Grendel, Gábor, podpredseda NR SR (2021-04-01):
V rozprave te... a, pán poslanec Linhart, nechcete. Takže v rozprave teraz vystúpi pán poslanec Mizík.
Bugár, Béla, podpredseda NR SR (2019-10-23):
Na vystúpenie pani poslankyne s faktickými dvaja. Pán poslanec Petrák.
Šeliga, Juraj, podpredseda NR SR (2020-09-18):
Ďakujem pekne, pán spravodajca. Otváram rozpravu k tomuto bodu, do ktorej som dostal dve písomné prihlášky, od pána poslanca Dostála a pani poslankyne Sulankovej (Sulanovej, pozn. red.) s tým, že pán poslanec Dostál vystúpi za poslanecký klub SaS. Rovnako mi bolo avizované, že viacerí navrhovatelia chceli vystúpiť. Tak preto navrhujem to, že, keďže o tri minúty máme skončiť rokovanie, preruším tento bod a budeme pokračovať potom v utorok. Ďakujem vám pekne. Pekný víkend všetkým. (Prerušenie rokovania o 13.59 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Hlina, Alojz, poslanec NR SR (2014-12-12):
Ďakujem veľmi pekne. Číňania, Američania, Izraelci, ešte rozmýšľam, že skade ešte mi chodia peniaze, ešte, myslím, z dvoch alebo troch adries, ale si nespomeniem. Dobre? Čiže tak poradie: Číňania, Američania, Izraelci plus tri a teraz si neviem spomenúť. K tomuto, pani Janíková, čo ste hovorili. Áno, ospravedlňujem sa tým, ktorých sa to mohlo dotknúť, ale ak ste tu sledovali, vždycky k politike patrí určitá miera hyperbolizácie, ale ospravedlňujem sa prípadne tým, ktorých sa to mohlo dotknúť. Hneď vám poviem jeden konkrétny prípad. Jeden človek má zadokumentované z balkónu, ako jednej vašej kolegyni pípne SMS-ka, ona si ju roztvorí, to, čo má tam napísané, si prepíše na papier a potom sa prihlási s faktickou. Je to úplne zadokumentované. Sa ma pýtal, že či to nechcem, a ja vravím, vieš čo, nechaj to tak. To je úplne smiešne. Ja viem, že to funguje, tak jak fungujú mystery nickeri. Tuná kolega môj predrečník má s tým svoje skúsenosti, však? Proste on má ix ľudí, ktorí ho dokonca vedia chváliť. Ale to je také už fakt že ďaleko za hranou veľkej úbohosti. Čiže, áno, tento prípad je zadokumentovaný, ale viete čo, pre korektnosť, a to je slušná pani, ona, chúďa, tak som nemal ani pocit, že to je potrebné dávať nejako vonku. Ale dneska mi to naozaj tak pripadá, kolegovia. Niektorí z vás idete jak šruby, hej? Teda zasa hyperbolizujem, hovoríte a podľa mňa to nie je až také, že teda skutočne to som aj chcel povedať. No však viem, som si vedomý, že som súčasťou nejakého celku, musím to povedať, že či sa nedohodnete, že mňa vynechajte, hej, alebo ja to, mňa nenechaj, ja nechcem to povedať, mne s tým dajte pokoj. Viete, že bolo by to možno také chlapskejšie. Neviem, neviem, priznám sa, neviem, jak to funguje u vás.
Šedivcová, Viera, poslankyňa NR SR (2013-03-20):
Vážený pán predsedajúci, vážený pán minister, kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi americkými o sociálnom zabezpečení, tlač 127, vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre sociálne veci ako gestorský výbor pri rokovaní o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi americkými o sociálnom zabezpečení podáva Národnej rade Slovenskej republiky podľa § 79 ods. 1 a § 88 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní uvedeného návrhu: V bode 1. Predseda Národnej rady Slovenskej republiky rozhodnutím z 24. januára 2013 č. 361 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ako gestorský výbor určil Výbor Národnej rady Slovenskej republiky pre sociálne veci. V bode 2. Gestorský výbor nedostal do 7. marca 2013 žiadne stanovisko poslancov Národnej rady Slovenskej republiky, ktorí nie sú členmi výborov Národnej rady Slovenskej republiky, ktorým bol návrh pridelený v zmysle § 75 ods. 2 zákona Národnej rady Slovenskej republiky č. 350/1996 Z. z. V bode 3. Vysloviť súhlas s návrhom odporučili: Ústavnoprávny výbor Národnej rady Slovenskej republiky uznesením z 26. februára 2013 č. 184, Výbor Národnej rady Slovenskej republiky pre sociálne veci uznesením zo 7. marca 2013 č. 37. V bode 4. Z uznesení výborov Národnej rady Slovenskej republiky, ktoré návrh prerokovali, nevyplývajú žiadne návrhy. V bode 5. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spojenými štátmi americkými o sociálnom zabezpečení, tlač 127, vyjadrených v uzneseniach uvedených v tejto časti tejto spoločnej správy odporúča Národnej rade Slovenskej republiky v súlade s § 88 ods. 2 a 3 zákona Národnej rady Slovenskej republiky a podľa čl. 86 písm. d) Ústavy Slovenskej republiky vysloviť súhlas a rozhodnúť, že zmluva medzi Slovenskou republikou a Spojenými štátmi americkými o sociálnom zabezpečení je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. V bode 6. Gestorský výbor určil spoločného spravodajcu výborov, poslankyňu Vieru Šedivcovú informovať Národnú radu o výsledku rokovania výborov, odôvodniť návrh a stanovisko gestorského výboru a predložiť návrh na uznesenie Národnej rady Slovenskej republiky, ktorý tvorí prílohu spoločnej správy. Spoločná správa výborov Národnej rady Slovenskej republiky o prerokovaní návrhu bola schválená uznesením Výboru Národnej rady Slovenskej republiky pre sociálne veci z 12. marca 2013 č. 43. Ďakujem.